《送徐翰林掌南院》
明代·戴缙

清朝供奉几星霜，还向陪都领艺场。魏阙久推秦博士，南都新迓汉中郎。

春风视草天机灿，夜月裁诗翰墨香。况有杜陵忧国思，时时飞梦侍君王。

作者简介：明广东南海人。成化二年进士。授御史，九年秩满不得迁。乃上疏盛赞宦官汪直功。时西厂已罢，由此复开。缙于数年间升至南京工部尚书。直败，斥逐为民。